**REPUBLIKA HRVATSKA**

**PRIMORSKO-GORANSKA ŽUPANIJA**

**GRAD DELNICE**

**GRADSKO VIJEĆE**

KLASA: 335-03/17-01/09

URBROJ: 2112-01-30-40-1-17-03

Delnice, ---------------2017. godine

Na temelju članka 58. stavka 1. Zakona o ugostiteljskoj djelatnosti (“Narodne novine” broj 85/15), članka 35. Zakona o lokalnoj i područnoj(regionalnoj) samoupravi (“Narodne novine” 33/01, 60/01, 129/05, 109/07, 129/08, 36/09, 150/11, 144/12 i 19/13-pročišćeni tekst) i članka 38. Statuta Grada Delnica (“Službene novine Primorsko-goranske županije” 28/09, 41/09, 11/13, 20/13-pročišćeni tekst i 06/15), Gradsko vijeće Grada Delnica na današnjoj sjednici donijelo je

**O D L U K U**o radnom vremenu u ugostiteljskoj djelatnosti na području grada Delnica

**DORAĐENI**

**Radni materijal**

**I. OPĆE ODREDBE**

**Članak 1.**

Ovom Odlukom utvrđuje se radno vrijeme ugostiteljskih objekata, radno vrijeme za usluživanje na otvorenom ugostiteljskih objekata, razlozi za određivanje ranijeg završetka radnog vremena pojedinih ugostiteljskih objekata, ovlaštenja Gradonačelnika Grada Delnica u svezi donošenja rješenja o ranijem završetku radnog vremena od radnog vremena propisanog ovom Odlukom za pojedine ugostiteljske objekte, donošenja rješenja o određivanju drugačijeg radnog vremena radi organiziranja prigodnih proslava i određivanja drugačijeg radnog vremena ugostiteljskih objekata za vrijeme održavanja manifestacija, sportskih događanja, glazbenih festivala i slično, na području Grada Delnica.

**Članak 2.**

Riječi i pojmovi koji se koriste u ovoj Odluci, a koji imaju rodno značenje, odnose se jednako na muški i ženski rod, bez obzira u kojem su rodu navedeni.

**II. RADNO VRIJEME**

**Članak 3.**

  Radno vrijeme ugostiteljskih objekata u zatvorenim prostorima određuje se na sljedeći način.

Ugostiteljski objekti iz skupina »Hoteli«, »Kampovi« i »Ostali ugostiteljski objekti za

smještaj« obvezno rade od 0.00 do 24.00 sata svaki dan.

Ostali ugostiteljski objekti mogu raditi:

1.iz skupina »Restorani« (restoran, gostionica, zdravljak, zalogajnica, pečenjarnica, pizzeria, bistro, slastičarnica, restoran brze prehrane, objekt brze prehrane – fast food), i »Barovi« (kavana, caffe bar, pivnica buffet, krčma, konoba, klet, beach bar, kušaonica), od 06.00 do 24.00 sata, osim:

**a) u razdoblju 01.05. do 30.09. kada mogu raditi petkom od 06,00 do 01,00 sat, a subotom od 06,00 do 02,00 sata,**

**b) u razdoblju od 15.12. do 15.01. petkom i subotom mogu raditi od 06,00 do 02,00 sata,**

**c) u razdoblju od 16.01. do 30.04. te od 01.10. do 14.12. subotom mogu raditi od 06,00 do 02,00 sata.**

**Ugostiteljski objekti iz ove točke koji se nalaze u zoni da oko njih nema objekata za stanovanje u krugu od najmanje 150 m, petkom mogu raditi od 08,00 do 02,00 sata, a subotom od 08,00 do 03 sata, osim u razdobljima iz točaka a) i b) kada mogu raditi petkom i subotom od 08,00 sati do 04,00 sata.**

**Dan uoči blagdana kao i na dan blagdana kada ga slijedi neradni dan, radno vrijeme objekata iz ove točke 1. može biti od 06,00 do 05,00 sati.**

2. iz skupine »Barovi« (noćni klub, noćni bar i disco club) koji ispunjavaju uvjete za rad noću od 21.00 do 6.00 sati,

3. iz skupine catering objekti (pripremnica obroka-catering) od 06.00 do 24.00 sata, osim petkom i subotom od 06,00 do 02,00 sata,

4. iz skupine »Objekti jednostavnih usluga« (objekt jednostavnih usluga u kiosku, objekt jednostavnih brzih usluga, objekt jednostavnih usluga u nepokretnom vozilu, objekt jednostavnih usluga u šatoru, objekt jednostavnih usluga na klupi, objekt jednostavnih usluga na kolicima) od 08.00 do 24.00 sata, osim:

**a) u razdoblju 01.05. do 30.09. te od 15.12. do 15.01. petkom i subotom kada mogu raditi od 06,00 do 02,00 sata, te**

**b)dan uoči blagdana kao i na dan blagdana kada ga slijedi neradni dan, radno vrijeme objekata iz ove točke 4. može biti od 06,00 do 03,00 sata.**

**Članak 4.**

Radno vrijeme prostora za usluživanje na otvorenom (terasama) ugostiteljskih objekata iz članka 3. ove Odluke koji ispunjavaju minimalne uvjete za usluživanje na otvorenom propisane važećim Pravilnikom o razvrstavanju i minimalnim uvjetima ugostiteljskih objekata iz skupina „Restorani“, „Barovi“, „Catering objekti“ i „Objekti jednostavnih usluga“, može biti do 02.00 sata.

Upotreba elektroakustičkih i akustičkih uređaja te izvođenje glazbe na prostorima iz stavka 1. ovog članka dopuštena je do 01.00 sati.

**Članak 5.**

**Objekti na obiteljskom poljoprivrednom gospodarstvu unutar kojeg se pružaju ugostiteljske usluge, bez obzira da li se pružaju usluge smještaja ili ne, mogu raditi:**

**a) od 00,00 do 24,00 sata svakim danom,**

**b) od 00,00 do 02,00 sata petkom i subotom,**

**c) od 00,00 do 05,00 sati dan uoči blagdana kao i na dan blagdana kada ga slijedi neradni dan.**

**Članak 6.**

Prostor za usluživanje na otvorenom uz ugostiteljski objekt može raditi u vremenu u kojem radi ugostiteljski objekt.

Ugostiteljski objekti svih vrsta koji posluju na autobusnom i željezničkom kolodvoru, ili u sklopu postaja za opskrbu gorivom, mogu raditi u radnom vremenu objekta u kojem se nalaze.

**Članak 7.**

**Odgovornost za provođenje mjera za zaštitu od buke u noćnim uvjetima rada u zatvorenim i otvorenim prostorima nalazi se na samim ugostiteljskim objektima koji rade noću.**

**Članak 8.**

Ugostitelj je dužan na ulazu u objekt obavijest o radnom vremenu i radnim, odnosno neradnim danima i pridržavati se istaknutoga radnog vremena.

**Članak 9.**

Gradonačelnik može po službenoj dužnosti za **pojedine** ugostiteljske objekte iz ove Odluke rješenjem odrediti raniji završetak radnog vremena za **najduže** 2 sata ako se na temelju prijava ili zapisnika turističke inspekcije, sanitarne inspekcije, policijske postaje **ili drugih nadležnih tijela** utvrdi **da su ispunjeni neki od ovih uvjeta**:

-da su u proteklih 12 mjeseci počinili 2 prekoračenja dozvoljenog radnog vremena,

-da su u proteklih 12 mjeseci počinili 2 prekoračenja dopuštenih granica buke ili remećenja javnog reda i mira

-da se u ugostiteljskom objektu poslužuju alkoholna pića osobama mlađim od 18 godina.

Skraćenje radnog vremena može se odrediti kalendarski u razdoblju do 12 mjeseci. ili do ispunjenja uvjeta.

Gradonačelnik rješenje iz stavka 1. ovog članka odmah dostavlja vlasniku ugostiteljskog objekta, nadležnoj policijskoj postaji i nadležnim inspekcijskim službama.

Žalba protiv ovog rješenja ne odgađa izvršenje istog.

**Članak 10.**

Gradonačelnik može, uz prethodno mišljenje Odsjeka JUO-a u čijem su opisu poslovi iz domene gospodarstva i poduzetništva, na zahtjev ugostitelja, **za pojedine ugostiteljske objekte** rješenjem odobriti drugačije radno vrijeme od radnog vremena propisanog odredbama ove Odluke radi organiziranja prigodnih proslava (dočeka Nove godine, svadbi, maturalnih zabava i sličnih događanja**), pod uvjetom da za ugostitelja nije doneseno rješenje iz članka 9. ove Odluke.**

Zahtjev odnosno iskaz interesa iz stavka 1. ovog članka podnosi se najkasnije u roku od osam (8) dana prije održavanja konkretnog događanja.

**Gradonačelnik može donijeti rješenje iz stavka 1. ovog članka uz uvjet da podnositelj zahtjeva uredno podmiruje sve svoje obveze Gradu Delnicama.**

**Gradonačelnik rješenje iz stavka 1. ovog članka odmah dostavlja vlasniku ugostiteljskog objekta, nadležnoj policijskoj postaji i nadležnim inspekcijskim službama.**

**Članak 11.**

Gradonačelnik može odlukom, samoinicijativno ili na prijedlog TZ, drugačije odrediti radno vrijeme za **pojedine** ugostiteljske objekte iz ove Odluke, za vrijeme održavanja manifestacija, **sajmova, obilježavanja Dana grada, glazbenih i drugih festivala**, sportskih događanja i slično, **a koji su od interesa za Grad Delnice**.

**Članak 12.**

Prostori na kojima se održavaju javni skupovi i organiziraju razne manifestacije, priredbe i druge aktivnosti u organizaciji Grada Delnica i Turističke zajednice Grada Delnica su svi za to adekvatni prostori na području Grada Delnica koje svojom odlukom odredi gradonačelnik, uz prethodno mišljenje Odsjeka JUO-a u čijem su opisu poslovi iz domene gospodarstva i poduzetništva

**Članak 13.**

Inspekcijski nadzor nad provedbom ove Odluke provode turistički i sanitarni inspektori, te komunalni redari, svatko u okviru svoje nadležnosti.

**III. PRIJELAZNE I ZAVRŠNE ODREDBE**

**Članak 14.**

Danom stupanja na snagu ove Odluke prestaje važiti Odluka o radnom vremenu u ugostiteljskoj djelatnosti na području Grada Delnica(“Službene novine Grada Delnica” 03/16).

**Članak 15.**

Ova Odluka stupa na snagu osmog dana od dana objave u „Službenim novinama Grada Delnica“.

**GRADSKO VIJEĆE GRADA DELNICA**

Predsjednik

Goran Bukovac, dipl.ing.šum.